**Սևանա լճի գործողությունների պլանի իրականացում**

**Սևանա լճի մակարդակը 01.05.2019թ դրությամբ կազմել է 1900.55մ, ինչը 2018թ. նույն օրվա դրությամբ (1900.62մ) նվազել է 0.07մ-ով:**

Սևանա լճից ոռոգման նպատակով ջրի բացթողումները սկսվել են 2018 թվականի ապրիլի 18-ին և ավարտվել են հոկտեմբերի 24-ին: Բացթողնված ջրաքանակը կազմել է 200,623 մլն.մ3՝ ՀՀ կառավարության 02.06.2018թ «Ոռոգման նպատակով 2018թ Սևանա լճից ջրառի մասին» N436–Ա որոշմամբ սահմանված մինչև 170 մլն.մ3 ջրառի չափաքանակին համապատասխան և ՀՀ կառավարության 29.08.2018թ **«Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» ՀՀ օրենքում լրացումներ կատարելու համար** ՀՕ-373-Ն սահմանված լրացուցիչ մինչև 40 մլն.մ3։

2017 թվականի բացթողումներն ավարտվել են սեպտեմբերի 14-ին, իսկ ջրաքանակը կազմել է 266,757 մլն.մ3: 2017թ-ին բացթողնված ջրաքանակը 73,194 մլն.մ3-ով պակաս է 2018թ-ի նույն օրվա համեմատությամբ:

* **2018թ-ի Սևանի տարեկան ծրագրով նախատեսված միջոցառումների կատարում**

2018 թվականի դեկտեմբերի 21-ի դրությամբ Սևանա լճի մակարդակը կազմել է 1900.41մ*,* ինչը 2002 թվականի հունվարի 1-ի համեմատությամբ (1896.32մ) 4,09մ-ով ավել է և փաստացի 0.42 մ-ով գերազանցվել է <<Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին>> ՀՀ օրենքով նախատեսված լճի մակարդակի բարձրացման տեմպերի հաշվարկային ցուցանիշը` 3.67մ (տարեկան 0.216մ):

**«Սևան» ազգային պարկ» ՊՈԱԿ-ի կառավարման**

**համա կարգի բարելավում**

***1) Սևանա լճի և նրա ջրհավաք ավազանի գետերի ջրերի աղտոտվածության մոնիթորինգի իրա կանացում, միջոցառումների մշակում***

*«Շրջակա միջավայրի մոնիթորինգի և տեղեկատվության կենտրոն» ՊՈԱԿ-ը* «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ի պետական ծրագրի շրջանակներում իրականացրել է Սևանա լճի և նրա ջրհավաք ավազանի գետերի ջրերի աղտոտվածության մոնիթո­րինգ:

**Սևանա լճի ջրի որակի մոնիթորինգ** հունիս ամսին: Լճի ջրի որակի ուսումնասիրության համար վերցվել են փորձանմուշներ ինչպես լճի մակերեսից, այնպես էլ խորքային շերտերից` 2, 5, 10, 20, 30մ խորություններից, որոնցից յուրաքանչյուրում որոշվել է միջին հաշվով 40-ական ցուցանիշ: Ընդհանուր առմամբ որոշվել է ջրի քիմիական որակի 2000 ցուցանիշ:

**Սևանա լիճ թափվող գետերի հիդրոքիմիական մոնիթորինգ՝**

Սևանի ջրավազանային կառավարման տարածքի 10 գետի (Ձկնագետ, Մասրիկ, Սոթք, Կարճաղբյուր, Վարդենիս, Մարտունի, Արգիճի, Ծակքար, Շողվակ, Գավառագետ) և Արփա-Սևան թունելի 19 մոնիթորինգային դիտակետից 2018թ.-ին վերցվել է ջրի 119 փորձանմուշ: Ընդհանուր առմամբ որոշվել է 4575 ջրի որակի ցուցանիշ:

Սևանի ջրավազանային կառավարման տարածքի որակի մոնիթորինգի արդյուն­քում ստացված տվյալները վերլուծվել և ամփոփվել են «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ի ամենամսյա տեղեկագրերում, եռամսյակային տեղեկագրքերում, հանձնվել համապատասխան կազմակերպութ­յուն­ներին և հրապարակվել ՊՈԱԿ-ի պաշտոնական ինտերնետային կայքում ([www.armmonitoring.am](http://www.armmonitoring.am) ), իսկ 2018թ. մայիսի Սևանա լճի ջրի որակի մոնիթորինգի ծավալուն արդյունքները գտնվում են բնապահպանության նախարարությունում։

*ԳԱԱ ԿՀԷԳԿ Հիդրոէկոլոգիայի և ձկնաբանության ինստիտուտ*

2018թ. իրականացվել են Սևանա լիճ թափվող հիմնական գետերի՝ Ձկնագետ, Գավառագետ, Լիճք, Արգիճի, Վարդենիս, Կարճաղբյուր և Մասրիկ, ձկնաբանական ուսումնասիրություններ:

***2) Սևանա լճում և նրա ջրհավաք ավազանում հիդրոկենսաբանական և հիդրո օդերևութաբանական մոնիթորինգի իրականացում***

*Արտակարգ իրավիճակների նախարարություն՝* Հայպետհիդրոմետ ծառայության կողմից իրականացվել է **Սևանա լճում և նրա ջրհավաք ավազանում հիդրոօդերևութաբանական մոնիթորինգ**` կատարվել են լճի ջրի մակարդակի, ջերմաստիճանի, թափանցիկության, սառցային երևույթների և գոլորշացման դիտարկումներ, գետերով, Արփա-Սևան ջրատարով Սևանա լիճ մուտք գործած և ոռոգման նպատակով լճից բաց թողնված ջրաքանակների հաշվառում:

Ամիսը մեկ անգամ, էքսպեդիցիոն կարգով, լճի հայելու ֆիքսված կետերում ստանդարտ խորությունների վրա կատարվել են ջրի ջերմաստիճանի, ալիքի բարձրության ու ջրի թափանցելիության չափման աշխատանքներ: Սևանա լճի ավազանի 2 կայաններում (Մարտունի, Վարդենյաց) շուրջօրյա, 4 ժամը մեկ անգամ կատարվել են գոլորշիացման դիտարկումներ: Սևանա լճի 4 դիտակետերում (Սևան, Շորժա, Կարճաղբյուր, Մարտունի) յուրաքանչյուր 12 ժամը մեկ կատարվել է լճի մակարդակի և ջերմաստիճանի դիտարկումներ: Համապատասխան ժամանակահատվածում հնգօրյա կտրվածքով ամեն օր` սառցային երևույթների դիտարկումներ: Իրականացվել է տեղեկատվական ապահովում և ծառայությունների մատուցում շահագրգիռ նախարարություններին, պետական ու տարածքային կառավարման և տեղական ինքնակառավարման մարմիներին և այլ կազմակերպություններին:

Սևանա լճի ջրային հաշվեկշռի վերաբերյալ տրամադրվել է ամսական տեղեկատվություն, իսկ Սևանա լճի մակարդակի, Արփա-Սևան ջրատարով Սևանա լիճ մուտք գործած ջրի քանակի և Սևանա լճից ջրի բաց թողումների քանակի վերաբերյալ ամենօրյա տվյալներ: Մարտի երրորդ տասնօրյակում հանրապետության ղեկավար մարմիներին և այլ կազմակերպությունների տրամադրվել է Սևանա լճի մակարդակի կանխատեսում 2018թ. հուլիսի 1-ի և 2018թ. դեկտեմբերի 31-ի համար, ինչպես նաև գարնանային վարարումների ընթացքում գետային ներհոսքի կանխատեսում: Պայմանավորված «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» ՀՀ օրենքում լրացումներ կատարելու մասին» ՀՀ օրենքի ընդունմամբ, ինչպես նաև սեզոնային հիդրոօդերևութաբանական պայմանների կանխատեսմամբ վերանայվել է 2018 թվականի դեկտեմբերի 31-ի դրությամբ Սևանա լճի մակարդակի փոփոխության կանխատեսումը և տրվել է ճշգրտում:

Իրականացվել է տեղեկատվական ապահովում և ծառայությունների մատուցում շահագրգիռ նախարարություններին, պետական ու տարածքային կառավարման և տեղական ինքնակառավարման մարմիներին և այլ կազմակերպություններին:

**2. Սևանա լճի ջրհավաք ավազանի բնապահպանական և բնօգտագործման գործառույթների կատարելագործման միջոցառումներ**

***2.1 Սևանա լճի շրջակայքում ջրածածկման ենթակա տարածքներում անտառ­մաքրման աշխատանքների իրականացում, ափամաքրման աշխատանքների կազմակերպման նոր մեխանիզմների ներդրում***

*Բնապահպանության նախարարություն*

Պայմանավորված Սևանա լճի ջրածածկ անտառտնկարկների 2018-2022 թվականներին մաքրման ենթակա տարածքների վերաբերյալ բնապահպանության նախարարության սկզբունքների և մոտեցումների վերանայմամբ՝ ծովի մակերևույթից 1901.5 մետր նիշից ներքև ջրածածկ տարածքների մաքրման առաջնահերթությամբ, ինչպես նաև այդ նպատակով 2018 թվականի հուլիսի 10-ին կնքված «ՀՀ-ԲՆ-ԲՄ-ԱՇՁԲ-18/01» ծածկագրի պայմանագրով նախատեսված որոշ տարածքների քարտեզագրական նյութերի ավելի քան 20 տոկոսով համընկնումներով նախկինում մաքրված տարածքների հետ, լուծվել են «2018-2022 թվականների ժամանակահատվածի կարիքների համար` Սևանա լճի ջրածածկ անտառտնկարկների մաքրման աշխատանքների» ձեռքբերման նպատակով 2018 թվականի հուլիսի 10-ին բնապահպանության նախարարության և «Ճամբարակի ՃՇՇՁ» ԲԲԸ-ի միջև կնքված «ՀՀ-ԲՆ-ԲՄ-ԱՇՁԲ-18/01», Սևանա լճի ջրածածկ անտառտնկարկների մաքրման աշխատանքների հեղինակային հսկողության ծառայությունների մատուցամն նպատակով 2018 թվականի ապրիլի 11-ին բնապահպանության նախարարության և քաղաքացի Անդրանիկ Ղուլիջանյանի միջև կնքված «ՀՀ-ԲՆ-ԾՁԲ-18/28» և Սևանա լճի ջրածածկ անտառտնկարկների մաքրման աշխատանքների տեխնիկական հսկողության ծառայությունների մատուցամն նպատակով 2018 թվականի մայիսի 11-ին բնապահպանության նախարարության և «ԳԱՍ շենքերի և կառույցների տեխնիկական հսկողություն» ՍՊԸ-ի միջև կնքված «ՀՀ-ԲՆ-ԳՀ-ԾՁԲ-18/29» ծածկագրերով պայմանագրերը և այդ նպատակով 2018 թվականի պետական բյուջեով նախատեսված ֆինանսական միջոցները ՀՀ կառավարության 2018 թվականի դեկտեմբերի 13-ի «**Հայաստանի Հանրապետության 2018 թվականի պետական բյուջեում վերաբաշխում, Հայաստանի Հանրապետության կառավարության 2017 թվականի դեկտեմբերի 28-ի N 1717-Ն որոշման մեջ փոփոխություններ ու լրացումներ կատարելու և Հայաստանի Հանրապետության բնապահպանության նախարարությանը գումար հատկացնելու մասին**» N 1452-Ն որոշման համաձայն նպատակաուղղվել են՝

- 30000.0 մլն դրամը որպես դրամաշնորհ հատկացվել է «Դիլիջան» ազգային պարկ» ՊՈԱԿ-ին՝ մեկ հատ հատուկ բեռնատար ամենագնաց ավտոմեքենա ձեռք բերելու նպատակով,

- 73542.0 մլն դրամը որպես դրամաշնորհ հատկացվել է «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ին՝ կազմակերպությանը պատկանող 539.1 քառ. մետր տարածքում տեղակայված կենտրոնական լաբորատորիայի վերակառուցման նպատակով,

- 12720.0 մլն դրամ ՀՀ կառավարության պահուստային ֆոնդ՝ հետագայում նախարարության առաջնահերթություններից և կարևորություններից ելնելով այլ ծրագրերին ուղղելու պայմանով:

***2.2 Սևանա լճի շրջակայքում նոր անտառշերտի հիմնում***

*Բնապահպանության նախարարություն* «Սևան» ազգային պարկ» ՊՈԱԿ-ի 40-ամյա հոբելյանին նվիրված միջոցառումների շրջանակներում` Մարտունու մասնաճյուղի Երանոսի տեղամասում իրականացվել է 1.0 հա մակերեսով սոճիների պուրակի հիմնում, որի համար որպես տնկանյութ օգտագործվել է «Սևան» ազգային պարկի տարածքի բնական վերաճից ստացված 4-5 տարեկան տնկիներ: Մարտունու մասնաճյուղի Մարտունու տեղամասում տեղի է ունեցել 5 հա մակերեսով անտառտնկում, որն ամբողջությամբ իրականացվել է «Սևան» ազգային պարկի տարածքում հիմնված տնկարանային տնտեսությունում աճեցված 1 տարեկան բարդի տեսակի ծառերի տնկիներով:

Սևանի մասնաճյուղի Ախթամար տեղամասում՝ «Հայ-բելառուսական բարեկամության անտառի» հիմնման ծրագրի շրջանակներում «Սևան» ազգային պարկ» ՊՈԱԿ-ի կողմից իրականացվել է 9.95 հա մակերեսով ծառատունկ, ինչպես նաև իրականացվել են ծառատունկի համար անհրաժեշտ նախապատրաստական աշխատանքներ՝ տարածքի ցանկապատում, ակոսների պատրաստում, սարքավորումների ձեռքբերում: Որպես տնկանյութ օգտագործվել են 1 տարեկան սոճենու տնկիներ, որոնք տրամադրվել են Բելառուսի Հանրապետության կողմից: Ամռանը տնկարկում «Սևան» ազգային պարկ» ՊՈԱԿ-ի կողմից իրականացվել են խնամքի աշխատանքներ, իսկ նոյեմբեր ամսին կատարվել են լրացման աշխատանքներ՝ տնկվել է 7000 հատ սոճենու ծառեր՝ պարկի տարածքի բնական վերաճից, ևս 700 հատ բարդի տեսակի ծառեր տնկվել են ցանկապատի երկայնքով: Որպես տնկանյութ ծառայել են «Սևան» ազգային պարկի տարածքի բնական վերաճից ստացված 2-3 տարեկան սոճենիներ և Մարտունու մասնաճյուղի տնկարանում աճեցված բարդու տնկիներ։

Անտառների հրդեհաանվտանգության և սանիտարական վիճակի բարելավման նպատակով 2018թ. ընթացքում «Սևան» ազգային պարկի Սևանի, Վարդենիկի, Նորատուսի և Մարտունու մասնաճյուղերում իրականացվել են նաև քամատապալ, ձյունակոտոր, չորացած, ջրի մեջ տապալված և տապալման եզրին գտնվող ծառերի սանիտարական հատման աշխատանքներ:

***2.3 Սևանա լճի շրջակայքում ջրածածկման ենթակա տարածքներում ջրի տակ մնացած շինությունների ու ենթակառուցվածքների մաքրման աշխատանքների իրականացում***

*Բնապահպանության նախարարություն* «Սևան» ազգային պարկ» ՊՈԱԿ-ի կողմից 2018թ. պետական բյուջեի միջոցների հաշվին Սևանա լճի շրջակայքում ջրածածկման ենթակա տարածքներում ջրի տակ մնացած շինություններ և ենթակառուցվածքներ չեն ապամոնտաժվել:

*ԳԱԱ Սևանա լճի պահպանության փորձագիտական հանձնաժողով* իրականացրել է Սևանա լճի էկոհամակարգի բնական ռեսուրսների պահպանման, վերականգնման, վերարտադրության և օգտագործման վերաբերյալ նախարարությունների, գերատեսչությունների, մարզպետարանների և ՓԲԸ-ի կողմից ներկայացված ծրագրերի, նախագծերի և տեխնիկա-տնտեսական առաջարկությունների փորձագիտական եզրակացություններ: Կազմակերպվել է 13 նիստ և համապատասխան արձանագրությունները (30 թերթ) ներկայացրել է բնապահպանության նախարարություն:

***2.4 Սևանա լճի և դրա ջրհավաք ավազանում կենդանական ռեսուրսների հաշվառում, օգտագործ ման թույլատրելի չափաքանակների սահմանում, ձվադրավայր հանդիսացող հիմնական գետերում ձկան վերարտադր ման պայմանների ուսումնասի րում, բնական ձվադրավայ րերի առկա վիճակի գնահատում, վերականգ նման ուղիների մշակում***

Բնապահպանության նախարարության և ԳԱԱ կենդանաբանության և հիդրոէկոլոգիայի գիտական կենտրոնի միջև 2018թ. ապրիլի 16-ին կնքվել է «Սևանա լճում և դրա ջրհավաք ավազանում ձկան և խեցգետնի պաշարների հաշվառման աշխատանքների» կատարման պետական գնման պայմանագիրը (NՀՀ-ԲՆ-ՊԸԱՇՁԲ-18/02):

ԳԱԱ կենդանաբանության և հիդրոէկոլոգիայի գիտական կենտրոնի կողմից մշակվել և բնապահպանության նախարարության կողմից հավանության է արժանացել «Սևանա լճում և դրա ջրհավաք ավազանում ձկան և խեցգետնի պաշարների հաշվառման աշխատանքներ» ծրագրի շրջանակներում նախատեսվող գիտական որսի ժամանակացույցը:

ԳԱԱ «Կենդանաբանության և հիդրոէկոլոգիայի գիտական կենտրոն» ՊՈԱԿ-ի կողմից սույն թվականի դեկտեմբերի 18-ին ներկայացվել է ավարտական հաշվետվություն (66 թերթ):

*ԳԱԱ ԿՀԷԳԿ հիդրոէկոլոգիայի և ձկնաբանության ինստիտուտ*

2018թ. նոյեմբերի 7-9 ժամանակահատվածում իրականացվել է ծավալուն ձկնաբանական հետազոտություններ, գրանցվել են ինչպես ձկնատեսակների հորիզոնական այնպես էլ ուղղահայաց բաշխումները: Սարքի արտածման համակարգը արձանագրել է նաև ձկան

առանձնյակների և հանդիպող վտառների չափերը: Տվյալների մշակումը և քարտեզագրումը իրականացվել է SPSS statistics 22, BaseCamp և ArcGIS 10.6 ծրագրային փաթեթների միջոցով: Արձանագրված քանակական ցուցանիշների մաթեմատիկական- վիճակագրական վերլուծությունների և ԱՏՀ միջոցով արդյունքների ինտերպոլյացիայի հիման վրա կատարվել է ընդհանուր ձկնային պաշարների զանգվածային գնահատում:

Հաշվի առնելով սիգի սեզոնային միգրացիայի առանձնահատկությունները, առավել մանրակրկիտ հետազոտվել է լճի պելագիալի գոտին:

Վիճակագրական վերլուծությունների հիման վրա կատարվել է կենսազանգվածի հորիզոնական բաշխման մոդելավորում: Այս ժամանակահատվածում սիգն ավելի մեծ կուտակումներ է ունեցել Փոքր Սևանի արևմտյան գոտում (Նորավանք-Այրիվանք) և Մեծ Սևանի հարավային հատվածի կենտրոնական գոտում: Տվյալների վիճակագրական վերլուծությունից պարզվել է, որ հետազոտությունների ժամանակա հատվածում ձկները հանդիպել են 2մ-ից մինչև 47մ խորությունների միջակայքում, ընդ որում, ձկները գրեթե հավասար մասնաբաժիններով կուտակված են եղել 10-30մ խորություններում, ինչը բնորոշ է սիգին տվյալ ժամանակահատվածում: Ձկների տարածական բաշխման վերլուծությունը Փոքր Սևանի և Մեծ Սևանի համար ցույց է տալիս, որ նոյեմբերի սկզբին ընդհանուր ձկնային պաշարների հարաբերակցությունը 1:2.4 է ի օգուտ Մեծ Սևանի, սակայն Փոքր Սևանում միջին խտությունը 1հա տարածքի համար մոտ 3կգ ավելի մեծ է:

**Սևանա լճի ջրհավաք ավազանի գետերում օտարածին ձկնատեսակների ուսումնասիրություն և էկոհամակարգի վրա ազդեցության գնահատում:**

2018թ. կատարված հետազոտությունների ժամանակ Սևանա լճի ջրհավաք գետում հանդիպել են **2 օտարածին ձկնատեսակ՝ արևելյան տառեխիկ և արծաթափայլ կարաս։**

Արևելյան տառեխիկի առանձնյակներ հանդիպել են Ձկնագետ, Արգիճի, Վարդենիս և Մասրիկ գետերում, իսկ արծաթափայլ կարասի առանձնյակներ՝ Ձկնագետ և Արգիճի գետերում։ Սևանի ավազանի գետեր ներթափանցած արևելյան տառեխիկը գետերում հանդիսանալով դոմինանտ կամ սուպերդոմինանտ տեսակ, ոչ միայն զբաղեցնում է արժեքավոր և տեղաբնակ ձկնատեսակների էկոլոգիական խորշերը, այլև սնվում է արժեքավոր ձկնատեսակների կողակի, բեղաձկան, իշխանի ձկների և մանրաձկների կերով հանդիսանալով վերջիններիս համար կերային մրցակից։

**Խեցգետնաբանական հետազոտություններ։**

Կատարվել են Փոքր Սևանի՝ Շորժա, Քաղաքային Լողափ, Հայրավանք, Նորաշեն, Լճափ, Բերդկունք, Ծովագյուղ և Մեծ Սևանի՝ Նորատուս, Ծովակ, Նորակերտ, Մարտունի, Ջիլ, Արտանիշ, Լիճք, Դրախտիկ, Ծափաթաղ, Արծվանիստ դիտակետերում: Արդյունահանման ազդեցությունը Սևանա լճի երկարաչանչ խեցգետնի պոպուլյացիայի վրա գնահատելու նպատակով 2018թ. կատարվել է տարբեր որսամիջոցներով իրականացված որսի չափատարիքային կառուցվածքի հետազոտություն: Սևանա լճում երկարաչանչ խեցգետնի արդյունահանման գործընթացը չինական ծալովի և զսպանակաձև խեցգետնորսիչներով շարունակվել է: Պասիվ որսագործիքների կիրառությունը խեցգետնի պոպուլյացիայի վրա խիստ բացասաբար է անդրադարձել: Զսպանակավոր խեցգետնորսիչներով կատարված որսի արդյունքում ոչ արդյունագործական կենդանիների մասնաբաժինը 2017թ. կազմել է մոտ 22%, 2018-ին այն աճել է հավասարվելով 38%, չինական ծալովի խեցգետնորսիչներով կատարված որսի արդյունքում 2017թ.-ին ոչ արդյունագործական չափի՝ մինչև 9սմ երկարությամբ կենդանիները կազմել են որսաբաժնի 46.7%-ը (միջին ցուցանիշ), իսկ 2018թ. այդ ցուցանիշը հավասարվել է 56%։ Նման որսագործիքներով խեցգետնի արդյունահանման արդյունքում պոպուլյացիան զրկվում է համալրման և վերականգնման հնարավորությունից, որի հետևանքով տարեցտարի խորանում է արդյունագործական պաշարների խզման վտանգը: 2018թ. խեցգետնաբանակա հետազոտությունները ցույց են տալիս, որ լճում շարունակվում է երկարաչանչ խեցգետնի պաշարների կրճատման միտումը։ Խեցգետնի արդյունագործական պաշարը Սևանա լճում 2017թ. կազմել է 2600տ, **2018թ. այն ավելի ցածր է՝ 2312 տ** :

Խեցգետնի թվաքանակի կրճատման պատճառներից է նաև խեցգետնի պոպուլյացիայում ժանգախտ հիվանդության տարածումը: Սակայն խեցգետնի պաշարների շարունակական կրճատումը հիմնականում վատ կառավարվող որսի արդյունք է: 2018թ. Սևանա լիճը խեցգետնարդյունավետության ցուցանիշներով դասվում է միջին արդյունավետության լճերի շարքում: Սևանա լճի խեցգետնի պոպուլյացիայի վիճակը տարեցտարի վատանում է: Վերոհիշյալ հիդրոբիոնտի արդյունագործական պաշարների խզումը կանխելու նպատակով պետք է ձեռք առնել հրատապ միջոցառումներ՝

* Սևանա լճում արգելել խեցգետնի որսը չինական ծալովի և զսպանակաձև խեցգետնորսիչներով ու թարփերով, թույլատրելով որսը միայն կասպիական խեցգետնորսիչներով և ցանցերով:
* արգելել ոչ արդյունագործական չափի կենդանիների որսը, վաճառքը երկրի ներսում և արտահանումը երկրի սահմաններից դուրս,
* արգելել մի ջրամբարից մեկ այլ ջրամբար խեցգետինների տարաբնակեցումը,
* ակտիվ պայքար մղել որսի կարգը խախտողների դեմ: Խստացնել տույժերի և տուգանքների համակարգը,
* խեցգետնի որսի արգելք սահմանել նրա բազմացման ամենաինտենսիվ շրջանում՝ հունիս-օգոստոս ժամանակահատվածում,
* հիմք ընդունելով Սևանա լճում խեցգետնի արդյունագործական պաշարների կրճատման միտումը, **2019թ. համար խեցգետնի թույլատրելի որսաչափ սահմանել 350տ:**

Խոշոր ջրային էկոհամակարգերի համար խեցգետնի ընդհանուր զանգվածի գնահատական չի տրվում, քանի որ հետազոտությունների արդյունքները հիմնվում են արդյունահանման տվյալների վրա, որոնք առնչվում են պոպուլյացիայի միայն արդյունագործական մասին: Ընդհանուր զանգվածի գնահատման համար կարևոր է իմանալ տարբեր տարիքային խմբերի բնական մահացությունը, ինչը խոշոր ջրամբարներում գործնականորեն անհնարին է որոշել: Իսկ այլ ջրամբարների ցուցանիշները Սևանա լճի համար կիրառելի չեն: Իրականացված խեցգետնաբանական հետազոտությունների ընթացքում **Սևանա լճի գետերում** **երկարաչանչ խեցգետին չի հայտնաբերվել**:

Իրականացվել է Սևանա լճի ջրհավաք ավազանի գետերում էնդեմիկ ձկնատեսակների բնական ձվադրավայրերի ուսումնասիրություն, դրանց առկա վիճակի գնահատում: Սևանա լճի ավազանի բնականձվադրավայրերի վիճակի գնահատման նպատակով հետազոտություններ են իրականացվել նաև լիճ թափվող Մասրիկ, Կարճաղբյուր (Մաքենիս), Վարդենիս, Արգիճի, Լիճք, Գավառագետ և Ձկնագետ գետերում: Հետազոտվել են սննդային շղթայի այն օղակները, որոնք անմիջականորեն արտացուլում են գետերի էկոլոգիական վիճակըև պայմանավորում են ձկան աճի, վերարտադրման և սննդառության առանձնահատկությունները: